আজমীর রাজ্য

১৯৫০ থেকে ১৯৫৬ সাল পর্যন্ত অজমের রাজ্য ছিল ভারতীয় ভূখণ্ডের অন্তর্গত একটি পৃথক রাজ্য। এই রাজ্যের রাজধানী ছিল অজমের। ১৯৪৭ সালের ১৫ অগস্ট পূর্বতন অজমের-মেরওয়াড়া প্রদেশটি একটি পৃথক প্রদেশ হিসেবেই ভারত অধিরাজ্যের অন্তর্ভুক্ত হয়। ১৯৫০ সালে এই প্রদেশটির নামকরণ হয় অজমের রাজ্য। সেই সময় এটি রাজস্থান রাজ্যের মধ্যে একটি ছিটমহল হিসেবে ছিল। ১৯৫৬ সালে রাজ্য পুনর্গঠন আইন কার্যকর হলে এই রাজ্যটি রাজস্থানের অন্তর্ভুক্ত হয়।

 ইতিহাস 
থাম্ব|ডান|১৯০৯ সালের রাজপুতানার মানচিত্র, এটিতে অজমের-মেরওয়াড়াকে একটি পৃথক অঞ্চল হিসেবে প্রদর্শিত হয়েছে।
১৮১৮ সালে ব্রিটিশরা মারাঠাদের থেকে অজমের-মেরওয়াড়ার অঞ্চলটি কিনে নেয়। ব্রিটিশ ভারতের ব্রিটিশ নিয়ন্ত্রিত এই অজমের-মেরওয়াড়া প্রদেশটির ভূখণ্ড নিয়েই অজমের রাজ্য গঠিত হয়েছিল। ভারতের স্বাধীনতা অর্জনের পরে অজমের-মেরওয়াড়া ভারতীয় সংঘের একটি প্রদেশে পরিণত হয়।

১৯৫০ সালের ২৬ জানুয়ারি পর্যন্ত অজমের-মেরওয়াড়া ছিল একটি প্রদেশ। এর পর এটি অজমের রাজ্য নামে ভারতীয় প্রজাতন্ত্রের কেন্দ্রীয় সরকারের প্রত্যক্ষ শাসনাধীন "গ" শ্রেণিভুক্ত একটি রাজ্যের মর্যাদা পায়।

 অবলুপ্তি 
১৯৫৬ সালে ভারতের রাজ্যগুলির সীমানা পুনর্নির্ধারিত হয়। সেই বছর ১ নভেম্বর অজমের রাজ্য রাজস্থানের একটি জেলায় পরিণত হয়।Census of India, 1961: Rajasthan পূর্বতন জয়পুর জেলার কিষণগড় মহকুমাটি এই নবগঠিত অজমের জেলার অন্তর্ভুক্ত হয়েছিল।Sharma, Nidhi (2000). Transition from Feudalism to Democracy, Jaipur: Aalekh Publishers, , pp.197–201,205–6

 মুখ্য কমিশনারগণ 
 শঙ্কর প্রসাদ, প্রথম মুখ্য কমিশনার, ১৯৪৭ থেকে ১৯৪৮
 চন্দ্রকান্ত বলওয়ন্তরাও নগরকর, ১৯৪৮-১৯৫১
 আনন্দ দত্তহয় পণ্ডিত, ১৯৫২ থেকে মার্চ ১৯৫৪Ajmer State : Chief Commissioners
 মোতি কে. কৃপালনি, মার্চ ১৯৫৪ থেকে ৩১ অক্টোবর, ১৯৫৬

 মুখ্যমন্ত্রী 
১৯৫২ সালের ২৪ মার্চ থেকে ১৯৫৬ সাল পর্যন্ত হরিভাউ উপাধ্যায় ছিলেন অজমের রাজ্যের মুখ্যমন্ত্রী। তিনিই এই রাজ্যের প্রথম ও শেষ মুখ্যমন্ত্রী।

 আরও দেখুন 
 ১৯৫১ অজমের বিধানসভা নির্বাচন
 অজমেরের ইতিহাস

 তথ্যসূত্র 

বিষয়শ্রেণী:ভারতের রাজনৈতিক একত্রীকরণ
বিষয়শ্রেণী:১৯৪৭-এ প্রতিষ্ঠিত রাজ্য ও অঞ্চল
বিষয়শ্রেণী:১৯৫৬-এ অবলুপ্ত রাজ্য ও অঞ্চল
বিষয়শ্রেণী:১৯৫০-এ প্রতিষ্ঠিত রাষ্ট্র ও অঞ্চল
বিষয়শ্রেণী:রাজস্থানের ইতিহাস (১৯৪৭–বর্তমান)
বিষয়শ্রেণী:অজমেরের ইতিহাস
বিষয়শ্রেণী:ভারতের প্রাক্তন রাজ্য ও কেন্দ্রশাসিত অঞ্চল
বিষয়শ্রেণী:১৯৪৭-এ প্রতিষ্ঠিত রাষ্ট্র ও অঞ্চল